|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДОНАЧЕЛНИК**  Број: V – 61-18/2019  Дана: 31.12.2019. године  К и к и н д а |
| *Трг српских добровољаца 12, 23300 Кикинда, тел 0230/410-..., факс: 0230/410-\_\_\_, e-mail: \_\_\_\_\_\_\_\_\_@kikinda.org.rs* | |

Град Кикинда, Комисија за доделу стипендија, на основу члана 55., става 1., тачке 24. Статута Града Кикинде („Службени лист града Кикинде“, број: 4/19) и члана 14. Правилника о студентским стипендијама („Службени лист града Кикинде“, број: 4/18) расписује и објављује:

**ЈАВНИ КОНКУРС ЗА ДОДЕЛУ СТИПЕНДИЈА СТУДЕНТИМА ВИСОКОШКОЛСКИХ УСТАНОВА СА ТЕРИТОРИЈЕ ГРАДА КИКИНДЕ ЗА ШКОЛСКУ 2019/2020 ГОДИНУ**

**I**

**Право учешћа на Јавном конкурсу имају:**

* Студенти прве године студија који се школују у образовној установи чији је оснивач Република Србија;
* Студенти друге и виших година студија првог и другог степена који се школују у образовној установи чији је оснивач Република Србија, а који су остварили просечну оцену најмање 9,00 у претходној години студија;
* Студенти друге и виших година студија првог и другог степена у образовној установи чији је оснивач Република Србија, a који су слабијег материјалног стања.

**II**

**УСЛОВИ ЗА УЧЕШЋЕ НА КОНКУРСУ:**

**IIА – ОПШТИ УСЛОВИ:**

Студенти могу конкурисати за стипендије Града Кикинде под следећим општим условима:

* да је подносилац захтева држављанин Републике Србије;
* да подносилац захтева има пребивалиште или боравиште на подручју Града Кикинде;
* да се школује у образовним установама чији је оснивач Република Србија;
* да се школују на терет буџета Републике Србије.

Докази који подносе **сви учесници** конкурса:

* уверење о држављанству Републике Србије (не старије од 6 месеци);
* фотокопија (извод из читача) личне карте/уколико се испуњење услова не може утврдити из фотокопије личне карте као доказ се подноси уверење о пребивалишту издато од стране надлежног органа;
* фотокопија картице текућег рачуна подносиоца захтева или најближег сродника;
* образац пријаве на конкурс (који можете преузети у прилогу на сајту Града (www.kikinda.org.rs)).

**IIБ – ПОСЕБНИ УСЛОВИ:**

Право на добијање стипендије имају студенти који су уписали **прву годину студија**, а испуњавају следеће услове:

* да су добитници титуле „Ученик генерације“ у средњој школи;
* да су чланови МЕНСЕ (међународно удружење натпросечно интелигентних особа);
* да су носиоци Вукове дипломе;
* да су на пријемном испиту на одабраном факултету/вишој школи остварили прво место на ранг листи;
* да су остварили просечну оцену у завршном разреду средње школе најмање 4,50;
* да се школују у образовним установама чији је оснивач Република Србија;
* да се школују на терет буџета Републике Србије.

Докази који се прилажу уз Образац пријаве:

* фотокопија сведочанства у завршном разреду средње школе школске 2018/2019 године и оствареном просеку најмање 4,50;
* уверење о упису I године студија у школској 2019/2020 години у образовној установи чији је оснивач Република Србија и то на терет буџета Републике Србије;
* у зависности по ком основу конкуришете доставити: или фотокопију дипломе „Ученик генерације“ или фотокопију Вукове дипломе или уверење о оствареном првом месту на ранг листи на пријемном испиту или доказ о чланству у МЕНСИ (међународном удружењу натпросечно интелигентних особа).

Право на добијање стипендије имају **студенти друге и виших година студија** који су на студијама **првог или другог степена**, а испуњавају следеће наведене услове:

* да подносилац захтева има најмању просечну оцену 9,00;
* да је подносилац захтева редован студент;
* да се школовање финансира из буџета;
* у току студирања није изгубио годину;
* да је положио све испите из претходних година студија;
* да је студент од друге до завршне године основних студија (студенти првог степена студија);
* да је студент другог степена студија који није у радном односу, који је одмах по завршетку основних студија наставио студије другог степена и уколико испуњава остале услове у складу са правилником (студенти специјалистичких академских студија и мастер студија).

Докази који се подносе уз Образац пријаве:

* уверење факултета/високе школе о уписаној години студија 2019/2020 године чији је оснивач Република Србија и да се студент школује на терет буџета Републике Србије;
* уверење факултета о оствареној просечној оцени на претходној години студија и уверење о положеним испитима током студирања;
* доказ о незапослености (за студенте који су на студијама специјалистичких академских студија и мастер студијама).

Право на учешће имају студенти **друге и виших** година студија **првог и другог степена**, а који су **слабијег материјалног стања**:

* подносилац слабијег материјалног стања има просечну оцену најмање 8,00;
* да је подносилац захтева редован студент;
* да се школовање финансира из буџета;
* у току студирања није изгубио годину;
* да је положио све испите из претходних година студија;
* да је студент од друге до завршне године основних студија (студенти првог степена студија);
* да је студент другог степена студија који није у радном односу, који је одмах по завршетку основних студија наставио студије другог степена и уколико испуњава остале услове у складу са правилником (студенти специјалистичких академских студија и мастер студија);
* укупна месечна примања по члану породице остварена у последња три месеца која претходе месецу у којем је расписан конкурс не сме прећи **утврђен лимит за дечји додатак;**

Докази који се прилажу уз Образац пријаве:

* уверење факултета/високе школе о уписаној години студија чији је оснивач Република Србија и да се студент школује на терет буџета;
* уверење факултета о оствареној просечној оцени на претходној години студија и уверење о положеним испитима током студирања;
* приложити потврду о висини примања за период **септембар,** **октобар, новембар 2019. године** у којем је расписан конкурс за доделу стипендија за одрасле чланове породице издату од стране организације, предузећа или предузетника код кога су запослени, или потврду о висини пензије издату од стране Фонда ПИО, или потврду издату од стране надлежног органа о незапослености у случају да је члан породице незапослен;
* изјаву са два сведока оверену код надлежног органа (образац изјаве може се преузети у канцеларији број 17, Секретаријату за друштвене делатности, Градске управе Кикинде);
* захтев за уверење о имовном стању – катастарски приход за све чланове у домаћинству, издата од Републичког завода за катастар непокретности (захтев се добија у Градској управи Кикинде, Трг српских добровољаца 12, Услужни центар, шалтер број 5).

**III**

Са стипендистима потписује се уговор у коме се прецизирају међусобне обавезе.

**IV**

Стипендије се исплаћују у десет једнаких месечних рата, за период фебруар – новембар, у школској години за коју је стипендија додељена.

**V**

Рок за пријављивање на конкурс је од **31.12.2019. године до 14.01.2019. године**. Пријава и остала конкурсна документа, односно захтеви студената за доделу стипендије за школску 2019/2020 годину подносе се у наведеном року Комисији за доделу стипендија Града Кикинде и предају на писарницу Услужног центра Града Кикинда (шалтер број 5) или поштом препоручено на адресу: Град Кикинда (са назнаком: Јавни конкурс за доделу стипендија студентима високошколских установа са територије Града Кикинде за школску 2019/2020 годину), Трг српских добровољаца 12, 23 300 Кикинда.

**НЕПОТПУНЕ И НЕБЛАГОВРЕМЕНЕ ПРИЈАВЕ НЕЋЕ БИТИ РАЗМАТРАНЕ.**

**НАПОМЕНА:**

Документација не може бити старија од 6 месеци.

Уз пријаву се подносе копије тражених доказа.

Тражена уверења могу бити исказана на једној или више исправа зависно од праксе факултета/високе школе и образаца које користе.

У складу са чланом 11. и чланом 11а. Закона о ученичком и студентском стандарду („Службени гласник Републике Србије“, број: 18/2010, 55/2013, 27/2018 – други закон и 10/2019), право на републичку студентску стипендију и право на стипендију за изузетно надарене студенте нема студент који је право на студентску стипендију остварио у складу са одлуком надлежног органа из буџета јединице локалне самоуправе, односно из буџета Републике Србије.

Председник Комисије за

доделу стипендија Града Кикинде

Босиљка Срдић, с.р.